ශ්‍රී දළදා මාලිගාවෙන් වැඩම කරවා සර්වඥ ධාතු ප්‍රදර්ශනය කෙරෙන මුවාවෙන් කූට ව්‍යාපාරයක් රටතුළ ක්‍රියාත්මක වන බව මල්වතු අස්ගිරි උභය විහාරස්ථ මහනාහිමිවරු දෙපළ නිවේදනයක් නිකුත් කරමින් ප්‍රකාශ කැර සිටිති.එලෙස වංචාකාරී ලෙස අසත්‍ය තොරතුරු ප්‍රකාශ කරමින්, දළදා මන්දිරයට ගෙවීම සඳහා යැයි පවසමින් රුපියල් 1000 රුපියල් 500 මුදල් එක්රැස් කිරීමක් ද සිදුවන බව, දැනගන්නට ඇති බැවින් එවැනි වංචනික ‍ක්‍රියාවන්ට හසුනොවන ලෙස ද මහනාහිමිවරු මහජනතාවගෙන් ඉල්ලා සිටිති.මහානායක හිමිවරු ඇතුළු දියවඩන නිලමේතුමා නිකුත් කළ නිවේදනයේ මෙසේද සඳහන් වේ.මෙවැනි වංචනික කටයුතුවලට ශ්‍රී දළදා මාලිගාව හෝ මල්වතු අස්ගිරි උභය මහා විහාර හෝ කිසිදාක කිසිම ආකාරයකින් සම්බන්ධතාවක් දක්වා නැත.